Euroopan parlamentin ja Neuvoston päätös N:o 1741/1999/EY, tehty 29 päivänä heinäkuuta 1999, Euroopan laajuisia energiaverkkoja koskevien suuntaviivojen vahvistamisesta tehdyn päätöksen N:o 1254/96/EY muuttamisesta



Virallinen lehti nro L 207 , 06/08/1999 s. 0001 - 0002



EUROOPAN PARLAMENTIN JA NEUVOSTON PÄÄTÖS N:o 1741/1999/EY, tehty 29 päivänä heinäkuuta 1999, Euroopan laajuisia energiaverkkoja koskevien suuntaviivojen vahvistamisesta tehdyn päätöksen N:o 1254/96/EY muuttamisesta EUROOPAN PARLAMENTTI, EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 156 artiklan ensimmäisen kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), toimivat perustamissopimuksen 251 artiklassa määrättyä menettelyä noudattaen(3), sekä katsovat, että 1) päätöksessä N:o 1254/96/EY(4) vahvistettu yhteistä etua koskevien hankkeiden alustava luettelo on määräajoin saatettava ajan tasalle sen mukaan, miten yhteenliitetyt energiaverkot kehittyvät sekä yhteisössä että sen ulkopuolella, ja ottaen huomioon laajentumisprosessi sekä yleisesti energia-alan yhteyksien vahvistaminen kolmansien maiden kanssa, 2) on tarpeen muuttaa joidenkin kyseiseen luetteloon jo sisältyvien yhteistä etua koskevien hankkeiden kuvausta, ja 3) kyseiseen luetteloon on lisättävä uusia hankkeita, OVAT TEHNEET TÄMÄN PÄÄTÖKSEN: 1 artikla Muutetaan päätöksen N:o 1254/96/EY liitteenä oleva yhteistä etua koskevien hankkeiden alustava luettelo seuraavasti: 1. Muutetaan c 6, c 8, f 1, g 7 ja h 11 kohta tämän päätöksen liitteen I mukaisesti. 2. Lisätään tämän päätöksen liitteessä II olevat kohdat. 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 29 päivänä heinäkuuta 1999. Euroopan parlamentin puolesta N. FONTAINE Puhemies Neuvoston puolesta S. HASSI Puheenjohtaja (1) EYVL C 320, 17.10.1998, s. 12 ja EYVL C 119, 30.4.1999, s. 15. (2) EYVL C 101, 12.4.1999, s. 25. (3) Euroopan parlamentin lausunto, annettu 11 päivänä maaliskuuta 1999 (EYVL C 175, 21.6.1999, s. 260) sekä neuvoston päätös tehty 19 päivänä heinäkuuta 1999. (4) EYVL L 161, 29.6.1996, s. 147, päätös sellaisena kuin se on muutettuna päätöksellä N:o 1047/97/EY (EYVL L 152, 11.6.1997, s. 12). LIITE I MUUTOKSET ALUSTAVAAN LUETTELOON YHTEISTÄ ETUA KOSKEVISTA HANKKEISTA 1. Muutetaan c 6 kohta seuraavasti: "c 6 Espanja: sisäisten yhteyksien vahvistaminen ja kehittäminen." 2. Muutetaan c 8 kohta seuraavasti: "c 8 Kreikka: sisäisten yhteyksien vahvistaminen ja kehittäminen." 3. Korvataan f 1 kohta seuraavasti: "f 1 Irlanti - Yhdistynyt kuningaskunta: kyseisten kahden maan välisen kaasunsiirtokapasiteetin vahvistaminen." 4. Muutetaan g 7 kohta seuraavasti: "g 7 Ranska: kaasun maanalaisen varastointikapasiteetin kehittäminen." 5. Muutetaan h 11 kohta seuraavasti: "h 11 Venäjä-Ukraina-Moldavia-Romania-Bulgaria-Kreikka-Muut Balkanin maat: kaasunsiirtoverkkojen parantaminen, jotta voidaan varmistaa hankinta Venäjältä Kreikan uuteen kaasuverkkoon ja muihin Balkanin maihin." LIITE II HANKKEET, JOTKA LISÄTÄÄN ALUSTAVAAN LUETTELOON YHTEISTÄ ETUA KOSKEVISTA HANKKEISTA 1. "a 2 Irlanti - Yhdistynyt kuningaskunta (Wales): Irlannin verkon yhdistäminen Yhdistyneen kuningaskunnan (Wales) verkkoon merikaapelilla." 2. "a 8 Yhdistynyt kuningaskunta (Skotlanti): Shetlandsaarten yhdistäminen merikaapelilla." 3. "a 9 Kreikka: saarten väliset yhteydet sekä saarten ja mantereen väliset yhteydet." 4. "b 16 Tanska - Saksa: Maanpäällisten yhteyksien vahvistaminen kyseisten kahden maan välillä." 5. "c 13 Yhdistynyt kuningaskunta (Pohjois-Irlanti): Pohjois-Irlannin sisäisten yhteyksien vahvistaminen Pohjois-Irlannin ja Irlannin välisten verkkoyhteyksien hyödyntämiseksi." 6. "f 13 Italia - Kreikka - muut Balkanin maat: Kaasuputken rakentaminen kaasun toimittamiseksi Kreikkaan ja muihin Balkanin maihin Etelä-Italian kautta." 7. "f 14 Itävalta -Tsekin tasavalta: Kaasuputken rakentaminen kyseisten kahden maan verkkojen liittämiseksi toisiinsa." 8. "f 16 Itävalta: Erillisten kaasunsiirtoverkkojen liittäminen toisiinsa." 9. "f 17 Itävalta - Slovenia - Kroatia: Kaasunsiirtokapasiteetin vahvistaminen kyseisten kolmen maan välillä." 10. "g 6 Saksa: Kaasun maanalaisen varastointikapasiteetin kehittäminen." 11. "g 14 Italia: Nesteytetyn maakaasun offshore-terminaalin rakentaminen." 12. "g 15 Yhdistynyt kuningaskunta: Kaasun varastointikapasiteetin kehittäminen." 13. "h 10 Kaspianmeren maat - Euroopan yhteisö: Uusien kaasuputkien rakentaminen kaasun toimittamiseksi Kaspianmeren maista Euroopan yhteisöön." 14. "h 15 Alankomaat - Saksa - Sveitsi - Italia: Alankomaista Saksan kautta Italiaan kulkevan TEN-kaasuputken kaasunsiirtokapasiteetin lisääminen." 15. "h 16 Belgia - Ranska - Sveitsi - Italia: Kaasunsiirtokapasiteetin lisääminen Luoteis-Euroopasta Ranskan kautta Italiaan." 16. "h 17 Tanska - Puola: Kaasuputken rakentaminen Tanskan kautta Puolaan."